Správa Komisie - Výročná Správa Komisie o Záručnom fonde a jeho správe v roku 2007 {SEK(2008)1938} /* KOM/2008/0327 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 29.5.2008 KOM(2008) 327 v konečnom znení SPRÁVA KOMISIE Výročná správa Komisie o Záručnom fonde a jeho správe v roku 2007 {SEK(2008)1938} SPRÁVA KOMISIE Výročná správa Komisie o Záručnom fonde a jeho správe v roku 2007{SEK(2008) 1938} OBSAH 1. Právny základ 3 2. Stav fondu k 31. decembru 2007 4 2.1 Finančná analýza 4 2.2 Účtovná evidencia 5 2.3 Finančný výkaz Záručného fondu pred konsolidáciou k 31. decembru 2007 5 2.3.1 Súvaha Záručného fondu pred konsolidáciou 7 2.3.2 Výkaz hospodárskeho výsledku Záručného fondu pred konsolidáciou 10 3. Prichádzajúce a odchádzajúce platby vo fonde 12 3.1. Právny základ pre platby do Záručného fondu pochádzajúce zo všeobecného rozpočtu 12 3.2. Prichádzajúce alebo odchádzajúce platby vo všeobecnom rozpočte počas rozpočtového roka 12 3.3. Úrok z investícií likvidných aktív fondu 12 3.4. Náhrada od platobne neschopných dlžníkov 14 4. Pasíva fondu 14 4.1. Nesplatené platby 14 4.2. Úhrady EIB 14 1. PRÁVNY ZÁKLAD Nariadením Rady (ES, Euratom) č. 2728/94 z 31. októbra 1994 (ďalej len „nariadenie“) sa ustanovil Záručný fond pre vonkajšie opatrenia (ďalej len „fond“), z ktorého sa majú vyplácať platby veriteľom Spoločenstva v prípade platobnej neschopnosti príjemcov úverov poskytnutých alebo zaručených Spoločenstvom (Ú. v. ES L 293, 12.11.1994, s. 1). Toto nariadenie bolo zmenené a doplnené nariadením Rady (ES, Euratom) č. 1149/99 z 25. mája 1999 (Ú. v. ES L 139, 2.6.1999, s. 1), nariadením Rady (ES, Euratom) č. 2273/2004 z 22. decembra 2004 (Ú. v. EÚ L 396, 31.12.2004, s. 28) a naposledy bolo zmenené a doplnené nariadením Rady (ES, Euratom) č. 89/2007 z 30. januára 2007 (Ú. v. EÚ L 22, 31.1.2007, s. 1) (ďalej len „zmenené a doplnené nariadenie“). V súlade s článkom 6 tohto nariadenia Komisia poverila Európsku investičnú banku (EIB) finančnou správou fondu na základe dohody medzi Spoločenstvom a EIB podpísanej 23. novembra 1994 v Bruseli a 25. novembra 1994 v Luxemburgu (ďalej len „dohoda“). Podľa článku 8.2 tejto dohody musí banka každý rok do 1. marca zaslať Komisii výročnú správu o stave fondu a jeho spravovaní vrátane výkazu o príjmoch a výdavkoch, „výkazu o finančných výsledkoch“ a finančného výkazu fondu za predchádzajúci rok, „výkazu o finančnom stave fondu“. Ďalšie podrobnosti o správe vzťahujúcej sa na rok 2007 možno nájsť v oddiele 2 pracovného dokumentu útvarov Komisie (ďalej len „príloha“)[1]. Okrem toho sa v článku 7 zmeneného a doplneného nariadenia ustanovuje, aby Komisia do 31. mája nasledujúceho roka zaslala Európskemu parlamentu, Rade a Dvoru audítorov správu o stave fondu a jeho spravovaní za každý rozpočtový rok. 2. Stav fondu k 31. decembru 2007 2.1 Finančná analýza Stav fondu sa uvádza v súlade s Medzinárodnými štandardmi finančného výkazníctva (IFRS) ku koncu rozpočtového roka 2007. Celková výška finančných prostriedkov fondu bola 1 152 973 945,02 EUR (pozri oddiel 3 prílohy: Výkaz o finančnom stave fondu k 31. decembru 2007, ktorý poskytla EIB). Od založenia fondu predstavuje táto suma všetky: rozpočtové platby do fondu; | + 2 799 914 500,00 EUR | čisté ročné zostatky z predchádzajúcich rokov; | + 628 715 763,42 EUR | náhrada platieb uskutočnených fondom v súvislosti s oneskorenými splátkami; | + 575 673 913,77 EUR | odpočítané poplatky EIB zodpovedajúce platbe, ktorá sa uskutoční v roku 2008; | - 678 951,39 EUR | provízie prijaté za oneskorené náhrady v roku 2002; | + 5 090 662,91 EUR | úprava v dôsledku použitia IFRS na ocenenie portfólia fondu (pozri položku „rezervy“ v pasívach súvahy Záručného fondu v oddiele 3 prílohy); | - 3 627 413,49 EUR | odpočítané požiadavky na čerpanie zo zdrojov fondu; | - 477 860 856,19 EUR | postupné splátky prebytkov vo fonde do rozpočtu; | - 1 775 870 000,00 EUR | odpočítaný prevod splátky do rozpočtu uskutočnený v roku 2005, ktorý predstavoval 9 % neuskutočnených operácií k 1. máju 2004 poskytnutých desiatim novým členským štátom (pozri oddiel 1 zmeny a doplnenia nariadenia fondu z roku 2004). | - 338 831 402,07 EUR | odpočítaný prevod splátky do rozpočtu uskutočnený v roku 2007, ktorý predstavoval 9 % neuskutočnených operácií k 1. januáru 2007 poskytnutých Bulharsku a Rumunsku, ktoré k tomuto dňu pristúpili k EÚ (pozri oddiel 1 zmeny a doplnenia nariadenia fondu z roku 2004). | - 260 940 124,72 EUR | Stav fondu k 31. decembru 2007 | 1 152 973 945,02 EUR | Po odpočítaní položiek časového rozlíšenia v záväzkoch vo výške 708 901,39 EUR, z toho poplatkov za správu vo výške 678 951,39 EUR (úhrada EIB) a po odpočítaní 125 750 000,00 EUR predstavujúcich prebytok stanovený v roku 2007 pre rozpočet v roku 2008[2] predstavuje celková suma čistej súvahy fondu (zdroje fondu) 1 026 515 043,63 EUR k 31. decembru 2007. V článku 3 zmeneného a doplneného nariadenia[3] sa vyžaduje, aby suma fondu dosiahla primeranú výšku (cieľovú sumu) stanovenú na úrovni 9 % z celkových splatných kapitálových záväzkov vyplývajúcich z každej operácie plus splatný, ale dosiaľ nezaplatený úrok. Nekryté záručné operácie týkajúce sa pôžičiek a úverov určené tretím krajinám plus vzniknutý úrok boli preto k 31. decembru 2007 v celkovej výške 12 427 584 330,13 EUR, z čoho suma 125 845 866,67 EUR pripadla na vzniknutý úrok. Pomer medzi zdrojmi fondu vo výške 1 026 515 043,63 EUR a splatnými kapitálovými záväzkami v zmysle zmeneného a doplneného nariadenia bol 8,26 %. Keďže tento pomer je nižší ako cieľová suma vo výške 9 % z celkovej zaručenej nesplatenej sumy (zaokrúhlená suma vo výške 1 118,48 milióna EUR), v súlade s článkom 2 ods. 2 zmeneného a doplneného nariadenia z roku 2007 sa musí vykonať prevod zo všeobecného rozpočtu Európskej únie do fondu. Suma, ktorá sa má v roku 2008 previesť ako rezerva v predbežnom návrhu rozpočtu na rok 2009, predstavuje 91 960 000,00 EUR. K 31. decembru 2006 boli nekryté záručné operácie týkajúce sa pôžičiek a úverov plus vzniknutý úrok na úveroch pre Bulharsko a Rumunsko vo výške 2 899 334 719,06 EUR. Keďže 1. januára 2007 sa tieto krajiny stali členmi Európskej únie, bola na základe zmeneného a doplneného nariadenia 14. februára 2007 vyplatená do rozpočtu suma vo výške 260 940 124,72 EUR. 2.2 Účtovná evidencia Keďže sa Komisia rozhodla viesť účtovníctvo podľa nových účtovných pravidiel v duchu zásad IPSAS/IFRS, finančné výkazy fondu pred konsolidáciou boli vyhotovené podľa týchto zásad, ako je vysvetlené v prílohe. 2.3 Finančný výkaz Záručného fondu pred konsolidáciou k 31. decembru 2007 Celková suma v súvahe pred konsolidáciou je 1 153 957 868,29 EUR. Táto suma zahŕňa celkovú sumu fondu plus nedoplatky uhradené z fondu, úroky z omeškania platieb a ostatné položky časového rozlíšenia s cieľom vyhotoviť úplný súbor finančných výkazov fondu na konci roka, ktoré sa zahrnú do konsolidovanej súvahy. Významné zmeny vo vedení účtovníctva sú vysvetlené v poznámkach s cieľom zosúladiť číselné údaje s finančným výkazom EIB, ktorý je uvedený v prílohe (odsek 3.2). 2.3.1 Súvaha Záručného fondu pred konsolidáciou Súvaha: Aktíva (EUR) | 2007 | 2006 | Bežné aktíva | Krátkodobé pohľadávky | 983 923,27 | 1 099 797,60 | Iné | 983 923,27 | 1 099 797,60 | Krátkodobé investície | 903 713 224,50 | 939 964 332,03 | Portfólio AFS – náklady | 893 521 021,50 | 909 631 292,30 | Portfólio AFS – účtovné rozdiely | -5 928 251,48 | -7 298 412,75 | Portfólio AFS – úprava reálnej hodnoty | -3 895 732,16 | 14 654 734,60 | Portfólio AFS – časové rozlíšenie | 20 016 186,64 | 22 976 717,60 | Portfólio AFS – zníženie hodnoty | Peňažné prostriedky a peňažné ekvivalenty | 249 260 720,52 | 439 733 359,86 | Bežné účty | 1 232 834,25 | 1 158 007,44 | Krátkodobé vklady – nominálne | 246 600 000,00 | 436 500 000,00 | Vzniknuté úroky z krátkodobých vkladov | 1 427 886,27 | 2 075 352,42 | Iné peňažné ekvivalenty - náklady | Vzniknuté úroky z iných peňažných ekvivalentov | Bežné aktíva spolu | 1 153 957 868,29 | 1 380 797 489,49 | SPOLU | 1 153 957 868,29 | 1 380 797 489,49 | Súvaha: Pasíva (EUR) | 2007 | 2006 | A. VLASTNÉ IMANIE | Kapitál (Záručný fond) | 424 272 973,21 | 685 213 097,93 | Platba z rozpočtu | 390 982 973,21 | 559 463 097,93 | (prebytok, ktorý sa má zaplatiť do rozpočtu) | 33 290 000,00 | 125 750 000,00 | Rezervy | -3 627 413,49 | 14 996 561,86 | Prvé použitie – fond z precenenia na reálnu hodnotu | 268 318,67 | 341 827,26 | Zmeny reálnej hodnoty aktív AFS | -3 895 732,16 | 14 654 734,60 | Akumulovaný prebytok/deficit | 679 821 791,09 | 627 856 153,68 | Prevedené zostatky | 679 821 791,09 | 627 856 153,68 | Hospodársky výsledok za daný rozpočtový rok | 52 761 227,92 | 51 965 637,41 | Hodnota majetku spolu | 1 153 228 578,73 | 1 380 031 450,88 | B. BEŽNÉ PASÍVA | Záväzky | 729 289,56 | 766 038,61 | Iné | 729 289,56 | 766 038,61 | Bežné pasíva spolu | 766 038,61 | SPOLU | 1 153 957 868,29 | 1 380 797 489,49 | Poznámka k súvahe: - „Iné krátkodobé pohľadávky“ sa vzťahujú na sumy požiadaviek na čerpanie z fondu. Táto suma zahŕňa kapitál, úroky a sankcie, ktoré majú byť prevedené do rozpočtu Spoločenstva na základe zásahu fondu po aktivácii záruky. - Rozdiel v „akumulovanom prebytku“ vo vlastnom imaní v porovnaní s finančným stavom fondu uvedenom v odseku 3.3 prílohy je vysvetlený postupnými prevodmi požiadaviek na čerpanie a sankcií do fondu. - „Iné záväzky“ v roku 2007 zahŕňajú províziu EIB za správu, poplatky za audit, časové rozlíšenia poplatkov za audit záverečných účtov a časové rozlíšenia poplatkov za náhradu splatných EIB po úhrade sankčných poplatkov do fondu. 2.3.2 Výkaz hospodárskeho výsledku Záručného fondu pred konsolidáciou ZF – Konsolidovaný výkaz hospodárskeho výsledku (EUR) | 2007 | 2006 | Výnosy z finančných operácií | 53 711 135,24 | 52 981 320,04 | Výnosy z úrokov | Výnosy z úrokov peňažných prostriedkov a peňažných ekvivalentov | 10 018 308,25 | 11 443 127,48 | Výnosy z úrokov aktív AFS | 40 792 525,60 | 41 538 192,56 | Iné výnosy z úrokov | Kurzové zisky | Realizované zisky z predaja aktív AFS | 2 900 301,39 | Zrušenie straty zo zníženia hodnoty aktív AFS | Iné finančné výnosy | Náklady na finančné operácie | -949 907 32 | -1 015 682,63 | Úrokové poplatky | Úrokové poplatky pre peňažné prostriedky a peňažné ekvivalenty | Kurzové straty | -115 874,33 | -128 000,52 | Realizované straty z predaja aktív AFS | Straty zo zníženia hodnoty aktív AFS | Iné finančné poplatky | -834 032,99 | -887 682,11 | z toho: poplatky za správu | -835 014,05 | -714 719,38 | PREBYTOK Z NEPREVÁDZKOVEJ ČINNOSTI | 52 761 227,92 | 51 965 637,41 | PREBYTOK Z BEŽNEJ ČINNOSTI | Mimoriadne zisky | Mimoriadne straty | PREBYTOK Z MIMORIADNYCH POLOŽIEK | HOSPODÁRSKY VÝSLEDOK ZA DANÝ ROZPOČTOVÝ ROK | 52 761 227,92 | 51 965 637,41 | Poznámka k výkazu hospodárskeho výsledku pred konsolidáciou: „Iné finančné poplatky“ zahŕňajú províziu EIB zo správy, poplatky za audit, časové rozlíšenia poplatkov za audit záverečných účtov a časové rozlíšenia poplatkov za náhradu splatných EIB po úhrade nekrytých sankčných poplatkov do fondu. 3. Prichádzajúce a odchádzajúce platby vo fonde 3.1. Právny základ pre platby do Záručného fondu pochádzajúce zo všeobecného rozpočtu V súlade so zmeneným a doplneným nariadením č. 2728/94 sa poskytovanie prostriedkov pre Záručný fond (ďalej len „fond“) riadi novým pravidlom týkajúcim sa tvorby rezerv. Jednou z hlavných výhod nového systému v tejto súvislosti je jednoduchosť a istota týkajúca sa rozpočtových požiadaviek, pretože všetky kryté operácie (EIB, makrofinančná pomoc, pôžičky Euratomu) sú známe a riadia sa rovnakým pravidlom, podľa ktorého sa na výpočet cieľovej sumy uplatňuje sadzba 9 % z nesplatenej sumy úverov a zaručených úverov. Podľa medziinštitucionálnej dohody medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[4] sa suma, ktorá je k dispozícii na financovanie fondu, bude realizovať prostredníctvom rozpočtovej položky uvedenej v kapitole 4 (vonkajšie vzťahy). 3.2. Prichádzajúce alebo odchádzajúce platby vo všeobecnom rozpočte počas rozpočtového roka Rada prijala 30. januára 2007 zmenu a doplnenie nariadenia č. 2728/94. Hlavným cieľom tejto zmeny a doplnenia je zlepšiť účinnosť využívania rozpočtových prostriedkov dotovaním fondu na základe zaznamenaných súm zaručených nesplatených pôžičiek. Vo vzťahu k nesplateným zaručeným operáciám z 31. decembra 2006 (11 025,07 milióna EUR) sa v roku 2007 do osobitnej kapitoly vo výkaze príjmov všeobecného rozpočtu Európskej únie na rok 2008 vložila suma 125,75 milióna EUR predstavujúca prebytok z roku 2006. Táto suma sa z fondu do rozpočtu splatila 31. januára 2008 jedným prevodom. Ide o výnimočný prebytok, ktorý sa vysvetľuje najmä použitím nového mechanizmu tvorby rezerv, v ktorom sa zohľadňujú skutočné úvery poskytnuté v predchádzajúcom roku. 3.3. Úrok z investícií likvidných aktív fondu Likvidné aktíva fondu sú investované v súlade so zásadami riadenia ustanovenými v prílohe k dohode medzi Spoločenstvom a EIB z 23. a 25. novembra 1994, zmenenej a doplnenej dodatkovou dohodou č. 1 zo 17. a 23. septembra 1996 a dodatkovou dohodou č. 2 z 26. apríla a 8. mája 2002. Jedna tretina fondu sa musí použiť na krátkodobé investície (nepresahujúce jeden rok). Tieto investície zahŕňajú cenné papiere s variabilným kurzom bez ohľadu na dátum ich splatnosti a cenné papiere s fixnou sadzbou s maximálne jednoročnou lehotou splatnosti bez ohľadu na ich pôvodnú lehotu splatnosti. Je to z toho dôvodu, že cenné papiere s fixnou sadzbou sa uhrádzajú do výšky 100 % ich nominálnej hodnoty na konci lehoty ich platnosti, zatiaľ čo cenné papiere s variabilnou sadzbou sa môžu predať kedykoľvek za cenu približujúcu sa hodnote 100 %, bez ohľadu na čas, ktorý zostáva do ich splatnosti. Na udržanie rovnováhy medzi rôznymi nástrojmi poskytujúcimi požadovanú likviditu sa najmenej 18 % (čo zodpovedá dvojnásobnej miere tvorby rezerv fondu) ponecháva v peňažných investíciách, najmä v bankových vkladoch. Na konci roka 2007 sa dosiahla cieľová štruktúra portfólia tak, ako bola v roku 2005 vymedzená, t. j. rovnomerné rozdelenie investícií na dvoj- až desaťročnú lehotu splatnosti. Počas roka 2007 sa v portfóliu dosiahol celkový výnosu 3,099 %. Výkonnosť portfólia bola mierne nižšia ako referenčná hodnota (podrobnosti pozri v prílohe v odseku 1.5 „Výkonnosť“). Na konci roka 2007 dosahovala znížená výkonnosť 16,5 základných bodov. Tento výsledok je možné vysvetliť vplyvom krízy s „rizikovými hypotékami“, ktorou sa nielen výrazne zvýšila volatilita trhu, ale spôsobila aj podstatné rozšírenie úverového rozpätia, čo negatívne ovplyvnilo vývoj portfólia Záručného fondu z hľadiska referenčných hodnôt. Vývoj fondu bol výrazne slabý najmä v júli a novembri 2007, keď kríza s rizikovými hypotékami ovplyvnila investície do dlhopisov a krytých dlhopisov nezahrnutých do indexu referenčných hodnôt na východoeurópskych trhoch. Tento slabý výkon sa čiastočne kompenzoval pozitívnym vývojom v decembri 2007. Zoznam bánk oprávnených prijímať vklady schválili Komisia a EIB. Pôvodný zoznam sa pravidelne reviduje so zreteľom na aktuálne zmeny v hodnotení bánk. Všetky tieto banky majú hodnotenie od agentúry Moody's najmenej na úrovni stupňa A1 pre dlhodobé investície a P1 pre krátkodobé investície, alebo ekvivalentné hodnotenie od agentúry Standard & Poor's alebo agentúry Fitch. Investície realizované týmito bankami sa riadia pravidlami, ktorých cieľom je zabezpečiť konkurenčnú návratnosť a vyhnúť sa koncentrácii rizika. V roku 2007 boli úroky z peňažnej hotovosti a peňažných ekvivalentov, bežných účtov fondu a cenných papierov v celkovej výške 53 711 135,24 EUR, ktoré sa delia takto: - vklady a bežné účty: 10 018 308,25 EUR; predstavuje stav k 31. decembru 2007 vrátane úroku z bankových vkladov vo výške 10 614 035,07 EUR a zmien vo vzniknutom úroku v roku 2006 vo výške 647 466,15 EUR. Bežné účty boli vo výške 51 739,33 EUR a pozostávali z úroku zaznamenaného na bežných účtoch. - portfólio cenných papierov : 40 792 525,60 EUR; táto suma sa skladá z 44 712 208,37 EUR úrokov z cenných papierov a zmien vo vzniknutých úrokoch (2 960 531,24 EUR) k 31. decembru 2007. Úrok z cenných papierov je vytvorený investíciami do cenných papierov v súlade so zásadami investovania ustanovenými v dohode, v ktorej sa EIB zveruje úloha správy likvidných aktív fondu. Z tejto sumy však musí byť odpočítaná čiastka 959 151,53 EUR zaznamenaná v priebehu roku ako rozdiel medzi vstupnou cenou a splatenou hodnotou rozdelenou pro rata temporis počas zostávajúcej doby splatnosti cenných papierov na držiteľa (zodpovedajúcou zapísaniu prirážky alebo zľavy zaznamenanej vo výkaze ziskov a strát). Získané úroky sú zaznamenané vo výsledkoch rozpočtového roka. 3.4. Náhrada od platobne neschopných dlžníkov V roku 2007 sa neuskutočnila žiadna platba. Fond má získať späť sumu 1 448 433,44 USD v súvislosti s nezaplatenými sankčnými úrokmi. 4. Pasíva fondu 4.1. Nesplatené platby Fond nebol v roku 2007 vyzvaný na úhradu platieb z omeškania. 4.2. Úhrady EIB V druhej dodatkovej dohode k uvedenej dohode, podpísanej 26. apríla a 8. mája 2002, sa ustanovuje, že dotácia banky je podmienená tým, že pri každej z tranží aktív fondu sa použijú degresívne ročné sadzby provízie, ktoré sa ich týkajú. Tieto úhrady sa vypočítajú na základe priemerných aktív fondu. Úhrada banky pre rok 2007 bola stanovená vo výške 678 951,39 EUR a bola zaznamenaná vo výkaze ziskov a strát a ako prírastky (pasív) v súvahe. Úhrada bola vykonaná v prospech EIB vo februári 2008. [1] SEK(2007). [2] Suma 125 750 000,00 EUR bola 31. januára 2008 v súlade s článkom 2 ods. 3 zmeneného a doplneného nariadenia prevedená do všeobecného rozpočtu Európskej únie. [3] V zmenenom a doplnenom nariadení sa ustanovuje, že operácie v prospech krajín pristupujúcich k EÚ kryté Záručným fondom zostávajú po dátume ich pristúpenia naďalej kryté zárukou Spoločenstiev. Od tohto dátumu však prestávajú byť vonkajšími opatreniami Spoločenstiev a sú kryté priamo všeobecným rozpočtom Európskej únie, a už nie záručným fondom. [4] Ú. v. EÚ C139, 14.6.2006, s. 1.